Foto: Reuters Ukraina Milliy (markaziy) banki rahbari Valeriya Gontareva lavozimini tark etishini tasdiqladi. Bu haqda «112 Ukraina» telekanali xabar qilmoqda. «Iste’foga chiqish haqida ariza yozaman», — degan Gontareva. U, shuningdek, o‘tkazgan islohotlardan uyalmasligini, iste’foga chiqarish prezident va parlament vakolatiga kirishini aytgan. Avvalroq, XVJ Ukrainaga navbatdagi kredit transhini o‘tkazgach, Gontareva vazifasini tark etishi haqida xabarlar paydo bo‘lgan edi.